**Chef for Hjemmeværnskompagni Nyborg, Hærhjemmeværnsdistrikt Fyn**

***Motiveres du af at arbejde med frivillige? Og har du lyst og mod på at være ansvarlig for uddannelse, morale, materiel og kompagniets frivillige personel? Så skal du søge stillingen som chef for Hjemmeværnskompagni Nyborg, Hærhjemmeværns-distrikt Fyn.***

**Om os:**

Hjemmeværnskompagni Nyborg består af 71 aktive medlemmer og har haft en fornuftig tilgang gennem de seneste år. Vi er et aktivt kompagni, som stiller store krav til medlemmer på alle niveauer. Kompagniet har både en infanterideling, en bevogtningsdeling samt en politideling.
Vi har egne faciliteter til uddannelse, møder mv., beliggende på Slipshavn i Nyborg. Vi er underlagt Hærhjemmeværnsdistrikt Fyn som udstiller rammer og mål for vores aktiviteter, indsættelser, uddannelse og økonomi.

**Om stillingen:**

Du bliver chef for en kompagniledelse bestående af frivillige officerer og befalingsmænd med mange års erfaring. Du får ansvaret for kompagniets udvikling, indsættelser, uddannelse og økonomi.

Kompagniet gennemfører deres tjeneste i fritiden, så du skal kunne afse den nødvendige tid om aftenen og i weekender. Der vil også være perioder, hvor din tjeneste forrettes på hverdage. Som kompagnichef indgår du naturligvis i distriktets chefkreds, hvor sparring og vidensdeling gennemføres i en fri og åben dialog.

**Om dig:**

Du skal være optaget som frivilligt medlem af Hjemmeværnet eller kunne optages som frivilligt medlem.

Det er ønskeligt, men ikke et krav, at du har en baggrund fra en enhed under Forsvarsministeriets område, gerne med en officers eller reserveofficers baggrund. Du har gerne erfaring med at arbejde indenfor rammerne for en frivillig organisation, hvor motivation er essentielt.

Du vil modtage den nødvendige uddannelse løbende under dit chefvirke, hvor den ledelsesmæssige og faglige uddannelse vil blive gennemført ved distriktet på Fyn eller ved Hjemmeværnsskolen i Nymindegab.

**Kontakt:**

Ønsker du nærmere beskrivelse af stillingen, eller har du spørgsmål hertil, så kan de rettes til chefen for Hærhjemmeværnsdistrikt Fyn, oberstløjtnant Ulrich Moltke Hvid Arensbach på telefon 7213 2701.

Har stillingen din interesse så send din ansøgning til hdfyn@hjv.dk mrk.: CH/HVK NYB. Vi ser frem til at høre fra dig. Ansøgningen skal være distriktet i hænde senest 07. august d.å..